"Kələ́ yén ékóán Rékabít, kɔ́bɔgɔ ai bɔ́ ó kə ai bɔ́ á Tə́mpɛl, étun ndá dzyá, nə́ ó kə̄ bɔ́ və̄ mə̄nyú." 3Ńdɔ mə ngánɔŋ Yaazanya, mɔ́n Yirmeyahu, mɔ́n Havasinya, ai bəbə́nyāŋ ai bɔ́n bóe, ai ekóan Rékabít ésə. 4Ńdɔ mə ngákə ai bɔ́ á Tə́mpɛl étun ndá bɔ́n bə́ ­Hanân, mɔ́n Yigdalyahu mod Zambá, étūn ndá é tsáá ai édzí bitɔŋ míńtómba, á é nə́ édzí Maaséyahu á ńlō á yób, mɔ́n Shalum, ǹnɔni m̀bɛ́. 5Ńdɔ mə ngánɔŋ wɔ̂n á mís mə́ ekóan Rékabít mə̌ ngawɔl á miǹlɔmbi ai á bīlɛ́ ma ai bɔ́ nâ: "Nyáán wɔ̂n !" 6Bɔ́ ai ma nâ: Byǎnyū kig wɔ̂n, amú émvām dzáán Yonadab, mɔ́n Rékab, a ngátə́lē bíā é mvéndé nyī nâ: "Eki təge nyú wɔ̂n, tɔ mínā bə́bēn, tɔ bɔ́n báán; 7eki fə tə lóŋ ndá, tə syé mə̄fúb, tə bɛ̌ mə̄fúb mə́ wɔ̂n, ngə́ ábi dzôm ziŋ nālá; myǎyi nyiŋ ńgūmā ńtíé ényiŋ wáán ósə, hə á bibə̌m, ḿból yə̄ nâ mǐ tɔ̄bɔ abuí məlú é sí yā myāyi tɔbɔ." 8Bǐ ngábaala mə́mvéndé mə́sə emvám dzáán Yonadab, mɔ́n Rékab a ngátə́lē bíā: byǎ ndzí kig nyú wɔ̂n, bíā bə́bēn, bəyál báán, bǎn fám ai bǎn bīníngá báán, 9byǎ ndzí kig lóŋ ndá etɔbɔgɔ, byǎ ndzí kig bonde áfūb wɔ̂n ngə́ ásyē áfūb, ngə́ ákwē bīdí, 10bǐ tɔ̄á á bibə̌m, byǎtóan fɔ́ɔ́ nyie é mam mə́sə emvám dzáán Yonadab é ngábéndē bíā. 11Hədá, éyɔŋ Nabukodonosor, ǹkúkúmá yǎ Babilón, a ngábɛ́d nə́ a zu lúman ai ǹnam hí, ńdɔ bǐ ngádzó, bía nâ: Zǎn ! Bǐ nyíán á Yērúzalɛm, bǐ túb ǹkunda bítá Bəkaldéan ai éví Araméan !" Ńdɔ bǐ ngátɔbɔ á Yērúzalɛm.